આર્થિક દ્રષ્ટિએ: વર્ષના આરંભમાં થોડી રાહત રહેશે, પરંતુ ફેબ્રુઆરીથી નાણાંની ખેંચનો યોગ છે. નોકરી ઈચ્છનારને વર્ષ દરમિયાન નોકરી મળવાના સંપૂર્ણ યોગ છે. વર્ષના આરંભમાં ગુરુ મહારાજ સારું પરિણામ આપી શકે. વ્યાપાર, બિઝનેસ તથા ઉત્પાદન ક્ષેત્રના જાતકોએ પણ ખૂબ જ સાવધાની રાખવી પડશે. વર્ષના આરંભમાં મોટું નુકસાન ન થાય તેનું ધ્યાન રાખવું. ફેબ્રુઆરીનો મહિનો વ્યાપાર બિઝનેસ માટે થોડો સારો જશે. ૧૪ માર્ચથી ૧૪ એપ્રિલનો ગાળો સાવચેત રહેવા સૂચવી જાય છે.